  Майя Бывальцева Ижкарын пуктыны кутскем 50 метръем бассейнэз ворсаны, ӧнерчиослэн чотамзыя, 30 миллион манет кулэ. 22-тӥ куартолэзе журналистъёслы со сярысь вераз Удмуртиысь лэсьтӥськонъя, архитектурая но улон инты политикая министрлэсь ужзэ быдэсъясь Иван Новиков. Ужъёсты быдэстон понна 400 миллион манет кулэ. «Ужъёсты азьланьтонэз возьматозь юртэз утён ужъёсты быдэстонэз ӧнерчиос 30 миллион манет тыр дунъязы. Со быдэс юртэз липет улэ пыртон, отчы зор но лымы медаз шедьы. Со ӧжытэз лыдпус <…> Ужъёсты йылпумъян понна 400 миллион манетлэсь трос кулэ на», — вераз со. Иван Новиковлэн кылъёсызъя, йылпумъямтэ объектъёсъя валтӥсь ужпум — соосты ужъёсты азьланьтытозь ворсан. Уян бассейнъя та ужпум туннэ нуналлы сэрттымтэ-пертчымтэ на. Тодэ вайытом, Ижкарысь Советской урамын нырысетӥзэ Удмуртиын 50 метръем бассейнэз пуктон 2013-тӥ арын кутскиз. 2015-тӥ ар пумын тодмо луиз, «Газпром» лэсьтӥськонлы коньдон висъянэз огдырлы дугдытӥз шуыса. Нимаз инвесторъёсты кыскыса, юрт пуктонэз 2017-тӥ арын йылпумъяны малпало вал. Та дырозь 150 миллион манет тыр ужъёс быдэстэмын.  Тегъёс: Спорт Ижкар Удмуртия лэсьтськон  